U-I-49/10
Natisni
Opravilna št.:
U-I-49/10
Datum odločitve:
4. 11. 2010
ECLI:
ECLI:SI:USRS:2010:U.I.49.10
Akt:
Zakon o prekrških (Uradni list RS, št. 3/07 – uradno prečiščeno besedilo, 17/08, 21/08 – popr. in 108/09) (ZP), 19. čl., 20. čl. in 39. čl.
Izrek:
Pobuda za začetek postopka za oceno ustavnosti 19., 20. in 39. člena Zakona o prekrških (Uradni list RS, št. 3/07 – uradno prečiščeno besedilo, 17/08, 21/08 – popr. in 108/09) se zavrže.
Evidenčni stavek:
Pobudnik nima pravnega intersa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Andrej Groegl, Ljubno ob Savinji
Datum vloge:
19. 2. 2010
Vrsta odločitve:
sklep
Vrsta rešitve:
zavrženje
Dokument:
US29282
Dokument v PDF obliki:
U-I-49-10.pdf
126 KB
Prenesite datoteko
U-I-49/10-10
4. 11. 2010
SKLEP
Ustavno sodišče je v postopku za preizkus pobude Andreja Groegla, Ljubno ob Savinji, na seji 4. novembra 2010
sklenilo:
Pobuda za začetek postopka za oceno ustavnosti 19., 20. in 39. člena Zakona o prekrških (Uradni list RS, št. 3/07 – uradno prečiščeno besedilo, 17/08, 21/08 – popr. in 108/09) se zavrže.
Obrazložitev
1. Pobudnik izpodbija "krivično prekrškovno zakonodajo", iz njegovih navedb pa smiselno izhaja, da očitke naslavlja na določbe Zakona o prekrških (v nadaljevanju ZP-1) o uklonilnem zaporu. Te naj bi posegale v nedotakljivost osebnosti, ker posameznika brez sodnega procesa "proglašajo za kriminalca".
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane določbe ZP-1 ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Ustavna pritožba, ki jo je pobudnik vložil hkrati s pobudo, se ne nanaša na posamični akt, ki bi bil izdan na podlagi izpodbijanih določb ZP-1. Iz razlogov, navedenih v citiranih sklepih, pobudnik zato ne izkazuje pravnega interesa za oceno ustavnosti izpodbijane ureditve.
4. Glede na navedeno je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik